CELEX: 32021R0573
Language: bg
Date: 2021-02-01 00:00:00
Title: Делегиран регламент (ЕС) 2021/573 на Комисията от 1 февруари 2021 година за изменение на Делегиран регламент (ЕС) 2019/625 по отношение на условията за внос на живи охлюви, съставни продукти и естествени обвивки, пускани на пазара за консумация от човека (текст от значение за ЕИП)

8.4.2021   
               
               
                  BG
               
               
                  Официален вестник на Европейския съюз
               
               
                  L 120/6
               
            
         ДЕЛЕГИРАН РЕГЛАМЕНТ (ЕС) 2021/573 НА КОМИСИЯТА
         от 1 февруари 2021 година
         за изменение на Делегиран регламент (ЕС) 2019/625 по отношение на условията за внос на живи охлюви, съставни продукти и естествени обвивки, пускани на пазара за консумация от човека
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 126, параграф 1 от него,
         като има предвид, че:
         
                     (1)
                  
                  
                     С Делегиран регламент (ЕС) 2019/625 на Комисията (2) се определят изискванията за въвеждане в Съюза на пратки от, наред с другото, приготвени охлюви.
                  
               
                     (2)
                  
                  
                     В член 1, параграф 2, буква а), подточки i) и iii) от Делегиран регламент (ЕС) 2019/625 е предвидено третите държави, които изнасят пратки от приготвени охлюви за Съюза, да бъдат включени в списък, а всяка пратка от приготвени охлюви да се придружава от официален сертификат. Подобни изисквания следва да се прилагат и по отношение на живи охлюви, предназначени за консумация от човека.
                  
               
                     (3)
                  
                  
                     За да бъдат ясно идентифицирани охлювите, за които се прилагат изискванията за въвеждане в Съюза, в Делегиран регламент (ЕС) 2019/625 следва да се въведе определение за охлюви.
                  
               
                     (4)
                  
                  
                     Делегиран регламент (ЕС) 2019/625 не следва да се прилага за мострите на стоки, предназначени за консумация от човека, внесени с цел анализ на продукта и изпитване на качеството, без да бъдат пускани на пазара, и следователно не представляващи риск за общественото здраве. Поради това член 1, параграф 3 следва да бъде съответно изменен. В член 12 от Делегиран регламент (ЕС) 2019/625 са предвидени изискванията по отношение на вноса на пратки от съставни продукти, посочени в кодовете по Хармонизираната система („кодове по ХС“) по някои позиции от част втора от приложение I към Регламент (ЕИО) № 2658/87 на Съвета (3). Целесъобразно е да бъдат посочени кодовете по Комбинираната номенклатура (КН) в съответствие с Регламент (ЕС) 2017/625. Освен това в член 12 от Делегиран регламент (ЕС) 2019/625 липсват кодовете на някои съставни продукти. Поради това е целесъобразно тези кодове по КН да бъдат добавени.
                  
               
                     (5)
                  
                  
                     Пратките от живи охлюви и съставни продукти, пускани на пазара за консумация от човека, следва да подлежат на индивидуално сертифициране за въвеждане в Съюза, за да се намали рискът от неспазване на изискванията на Съюза относно безопасността на храните. Чрез сертифицирането на спазването на изискванията на Съюза може също така да се напомни на стопанските субекти в областта на храните и на компетентните органи на трети държави или региони от тях какви са приложимите изисквания на Съюза.
                  
               
                     (6)
                  
                  
                     В член 7 от Делегиран регламент (ЕС) 2019/625 се предвиждат изисквания относно производството на суровини за внасяните пратки от прясно месо, мляно месо, месни заготовки, месни продукти, механично отделено месо и суровини, предназначени за производството на желатин и колаген, за да се избегне евентуален риск за общественото здраве. Пикочните мехури и червата, използвани за производството на естествени обвивки, се подлагат на обработка, чрез която се елиминира всякакъв риск за общественото здраве. Поради това е целесъобразно да се разреши суровините за производството на естествени обвивки да могат да идват от кланици под надзора на националните компетентни органи, а член 7 да бъде съответно изменен.
                  
               
                     (7)
                  
                  
                     В член 13 от Делегиран регламент (ЕС) 2019/625 се предвижда, че всяка пратка от някои изброени продукти може да бъде въведена в Съюза само когато е придружена от официален сертификат. Съставните продукти не са включени в списъка на продуктите, които се придружават от официален сертификат.
                  
               
                     (8)
                  
                  
                     Рискът, свързан с някои категории съставни продукти, зависи от вида на съставките и условията на съхранението им. Поради това пратките от такива продукти, пускани на пазара за консумация от човека, следва да подлежат на отделно сертифициране на всяка пратка за въвеждане в Съюза с цел пускане на пазара. Чрез сертифицирането на спазването на изискванията на Съюза може също така да се напомни на стопанските субекти в областта на храните и на компетентните органи на трети държави или региони от тях какви са приложимите изисквания на Съюза.
                  
               
                     (9)
                  
                  
                     Някои трайни съставни продукти, които не съдържат други месни продукти освен желатин, колаген или силно рафинирани продукти, не представляват риск за общественото здраве или здравето на животните поради естеството на обработката, необходима за производството на такива месни продукти. Тези съставни продукти следва да бъдат придружени от частно удостоверение вместо официален сертификат.
                  
               
                     (10)
                  
                  
                     Поради това Делегиран регламент (ЕС) 2019/625 следва да бъде съответно изменен.
                  
               
                     (11)
                  
                  
                     Тъй като членове 12 и 14 от Делегиран регламент (ЕС) 2019/625 се прилагат от 21 април 2021 г., измененията на членовете, свързани с членове 12 и 14, също следва да се прилагат от посочената дата,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Делегиран регламент (ЕС) 2019/625 се изменя, както следва:
            
                        1)
                     
                     
                        В член 1, параграф 2, буква г) се добавя подточка v):
                        
                                    „v)
                                 
                                 
                                    живи охлюви.“
                                 
                              
                  
                        2)
                     
                     
                        В член 1, параграф 3 се добавя нова буква в):
                        
                                    „в)
                                 
                                 
                                    стоки, предназначени за консумация от човека, под формата на мостри за анализ на продукта и изпитване на качеството, без да бъдат пускани на пазара.“
                                 
                              
                  
                        3)
                     
                     
                        В член 2 се вмъква следната точка 14а:
                        
                                    „14а)
                                 
                                 
                                    „охлюви“ означава охлюви съгласно определението в точка 6.2 от приложение I към Регламент (ЕО) № 853/2004, както и всички други видове охлюви от семейства Helicidae, Hygromiidae и Sphincterochilidae, предназначени за консумация от човека;“
                                 
                              
                  
                        4)
                     
                     
                        В член 3 се вмъква следната буква в):
                        
                                    „в)
                                 
                                 
                                    живи охлюви, посочени в код по КН 0307 60 00 от част втора от приложение I към Регламент (ЕИО) № 2658/87.“
                                 
                              
                  
                        5)
                     
                     
                        Член 7, буква г) се заменя със следното:
                        
                                    „г)
                                 
                                 
                                    механично отделено месо и месни продукти, с изключение на естествени обвивки съгласно определението в член 2, точка 45 от Делегиран регламент (ЕС) 2020/692 на Комисията (*1);
                                 
                              
                           (*1)  Делегиран регламент (ЕС) 2020/692 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за въвеждането в Съюза на пратки с някои животни, зародишни продукти и продукти от животински произход и за движението им и боравенето с тях след въвеждане (OB L 174, 3.6.2020 г., стр. 379).“"
                        
                     
                  
                        6)
                     
                     
                        Член 12, параграф 1 се заменя със следното:
                        
                           „1.   Пратки от съставните продукти, посочени с кодове по КН от позиции 1517, 1518, 1601 00, 1602, 1603 00, 1604, 1605, 1702, 1704, 1806, 1901, 1902, 1904, 1905, 2001, 2004, 2005, 2101, 2103, 2104, 2105 00, 2106, 2202 и 2208 от приложение I към Регламент (ЕИО) № 2658/87, се въвеждат в Съюза за пускане на пазара само ако всеки преработен продукт от животински произход, включен в съставните продукти, е бил произведен в предприятия, които са разположени в трети държави или региони от тях и от които е разрешен износът на такива преработени продукти от животински произход за Съюза в съответствие с член 5, или в предприятия, разположени в държави членки.“
                        
                     
                  
                        7)
                     
                     
                        Член 13, параграф 1 се изменя, както следва:
                        
                                    а)
                                 
                                 
                                    вмъква се следната буква г):
                                    
                                                „г)
                                             
                                             
                                                живи охлюви, посочени с код по КН 0307 60 00 от част втора от приложение I към Регламент (ЕИО) № 2658/87;“
                                             
                                          
                              
                                    б)
                                 
                                 
                                    вмъква се следната буква д):
                                    
                                                „д)
                                             
                                             
                                                съставни продукти, посочени в член 12, параграф 2, букви а) и б), с изключение на трайни съставни продукти, които не съдържат други месни продукти освен желатин, колаген или силно рафинирани продукти, посочени в раздел XVI от приложение III към Регламент (ЕО) № 853/2004.“
                                             
                                          
                              
                  
                        8)
                     
                     
                        Член 14, параграф 1 се заменя със следното:
                        
                           „1.   Пратките от съставни продукти, посочени в член 12, параграф 2, буква б), които не съдържат други месни продукти освен желатин, колаген или силно рафинирани продукти, посочени в раздел XVI от приложение III към Регламент (ЕО) № 853/2004 и в член 12, параграф 2, буква в), се придружават от частно удостоверение, изготвено и подписано от извършващия вноса стопански субект в областта на храните, с което се потвърждава, че пратките съответстват на приложимите изисквания, посочени в член 126, параграф 2 от Регламент (ЕС) 2017/625.“
                        
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Член 1, параграф 5, параграф 7, буква б) и параграф 8 се прилагат от 21 април 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 1 февруари 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 95, 7.4.2017 г., стр. 1.
         
            (2)  Делегиран регламент (ЕС) 2019/625 на Комисията от 4 март 2019 г. за допълнение на Регламент (ЕС) 2017/625 на Европейския парламент и на Съвета по отношение на изискванията за въвеждане в Съюза на пратки от определени животни и стоки, предназначени за консумация от човека (ОВ L 131, 17.5.2019 г., стр. 18).
         
            (3)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).